Anexa nr. 1

laRegulamentul privind modul de trecere

a frontierei de stat  a mărfurilor

supuse controlului Agenției Naționale

pentru Siguranța Alimentelor

**NOMENCLATORUL**

**mărfurilor supuse controlului sanitar-veterinar**

**1.** Prezentul Nomenclator stabilește reguli privind introducerea, scoaterea și tranzitarea pe teritoriul Republicii Moldova a mărfurilor care sînt supuse controalelor veterinare la punctele de inspecție la frontieră.

**2.** În sensul prezentului Nomenclator, noțiunea „produs compus” semnifică produs alimentar destinat consumului uman, care conține atît produse prelucrate de origine animală, cît și produse de origine vegetală și le include pe cele la care prelucrarea produsului de bază este parte integrantă a producerii produsului finit.

**3.** Mărfurile enumerate în anexa nr. 1 la prezentul Nomenclator se supun controalelor veterinare la punctele de inspecţie la frontieră.

**4.** Prevederile prezentei anexe nu se aplică controalelor la produsele compuse pentru care conformitatea se asigură potrivit cerințelor privind siguranța alimentelor.

**5.** Se supun controalelor veterinareurmătoarele produse compuse:

1) produsele compuse care conțin produs prelucrat din carne;

2) produsele compuse care conțin jumătate sau mai mult din orice produs prelucrat de origine animală, altul decît un produs prelucrat din carne;

3) produsele compuse care nu conțin niciun produs prelucrat din carne și mai puțin de jumătate din substanța lor conține produs prelucrat din lapte, în cazul în care produsele finite nu respectă cerințele pct. 6.

**6.** Prin derogare de la prevederile pct. 3, nu se supun controalelor veterinare următoarele produse compuse destinate consumului uman care nu conțin produse din carne:

1) produsele compuse a căror substanță conține, pînă la jumătate din cantitatea sa, orice alt produs prelucrat, cu condiția ca asemenea produse să fie:

a) produse cu o perioadă de valabilitate la temperatura ambiantă sau produse care să fi trecut, în cursul fabricației lor, printr-un proces complet de prelucrare sau tratare termică a întregii lor substanțe, astfel încît orice produs brut să fie denaturat;

b) identificate clar ca fiind destinate consumului uman;

c) ambalate etanș sau sigilate în recipiente curate;

d) însoțite de un document comercial și etichetate în limba oficială a Republicii Moldova, astfel încît documentul și etichetarea împreună să furnizeze informații cu privire la natura, cantitatea și numărul de ambalaje ale produsului compus, țara de origine, producătorul și ingredientul;

2) produsele compuse enumerate în anexa nr. 2 la prezentul Nomenclator.

Anexa nr. 1

la Nomenclatorul mărfurilor

supuse controlului sanitar-veterinar

**Animalele și produsele care trebuie supuse controalelor**

**veterinare la punctele de inspecție la frontieră,**

**conform Nomenclaturii combinate a mărfurilor,**

**aprobate prin Legea nr. 172/2014**

Prezenta anexă enumeră animalele și produsele care, în conformitate cu Nomenclatura combinată a mărfurilor, aprobată prin Legea nr. 172/2014 (în continuare – *NC*), trebuie supuse controalelor veterinare la punctele de inspecție la frontieră.

Dacă se folosește un cod din patru cifre, cu excepția cazului în care se prevede altfel, toate animalele și produsele prefixate cu sau vizate de aceste patru cifre trebuie supuse controalelor veterinare la punctele de control la frontieră.

În cazul în care numai anumite produse corespunzătoare unui cod de patru, șase sau opt cifre conțin produse de origine animală și nu există nicio subdiviziune specifică a acestui cod în NC, se adaugă „**ex”** în fața codului [de exemplu, **ex 1518 00 95**: produsele descrise în coloana 2 trebuie supuse controalelor veterinare].

**Coloana 2 – Explicație**

Această coloană furnizează detalii cu privire la animalele și produsele care fac obiectul controalelor veterinare la punctele de inspecție la frontieră.

Atunci cînd este prevăzut în coloana „Explicații”, medicii veterinari oficiali de la punctele de inspecție la frontieră trebuie să evalueze ingredientele produsului sau ale alimentului pentru a constata dacă este vorba sau nu de un produs compus.

**I. Animale vii**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 0101 | Cai, măgari, catîri și bardoi, vii | Toate |
| 0102 | Animale vii din specia bovine | Toate |
| 0103 | Animale vii din specia porcine | Toate |
| 0104 10 | Animale vii din specia ovine | Toate |
| 0104 20 | Animale vii din specia caprine | Toate |
| 0105 | Cocoși, găini, rațe, gîște, curcani, curci și bibilici, vii, din specii domestice | Toate |
| 0106 | Alte animale vii | Toate |

**II. Carne și organe comestibile**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 0201 | Carne de animale din specia bovine, proaspătă sau refrigerată | Toate |
| 0202 | Carne de animale din specia bovine, congelată | Toate |
| 0203 | Carne de animale din specia porcine, proaspătă, refrigerată sau congelată | Toate |
| 0204 | Carne de animale din speciile ovine sau caprine, proaspătă, refrigerată sau congelată | Toate |
| 0205 00 | Carne de cal, de măgar sau de catîr, proaspătă, refrigerată sau congelată | Toate |
| 0206 | Organe comestibile de animale din speciile bovine, porcine, ovine, caprine, de cai, de măgari sau de catîri, proaspete, refrigerate sau congelate | Toate |
| 0207 | Carne și organe comestibile de păsări de la poziția 0105, proaspete, refrigerate sau congelate | Toate |
| 0208 | Altă carne și organe comestibile, proaspete, refrigerate sau congelate | Toate |
| 0209 | Slănină fără părți slabe, grăsime de porc și de pasăre, netopite și nici altfel extrase, proaspete, refrigerate, congelate, sărate sau în saramură, uscate sau afumate | Toate |
| 0210 | Carne și organe comestibile, sărate sau în saramură, uscate sau afumate; făină și pudră, comestibile, de carne sau de organe | Toate |

**III. Pești și crustacee, moluște și alte nevertebrate acvatice**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 0301 | Pești vii | Toate |
| 0302 | Pește proaspăt sau refrigerat, cu excepția fileului de pește și a cărnii de pește de la poziția 0304 | Toate |
| 0303 | Pești congelați, cu excepția fileurilor de pește și a cărnii de pește de la poziția 0304 | Toate |
| 0304 | Fileuri de pește și carne de pește (chiar tocată), proaspete, refrigerate sau congelate | Toate |
| 0305 | Pește uscat, sărat sau în saramură; pește afumat, chiar fiert înainte sau în timpul afumării; făină, pudră și aglomerate sub formă de pelete de pește, proprii alimentației umane | Toate |
| 0306 | Crustacee, atît decorticate, cît și nedecorticate, vii, proaspete, refrigerate, congelate, uscate, sărate sau în saramură; crustacee afumate, atît decorticate, cît și nedecorticate, atît fierte, cît și nefierte înainte sau în timpul afumării; crustacee nedecorticate, fierte în apă sau în aburi, chiar refrigerate, congelate, uscate, sărate sau în saramură; făină, pudră și aglomerate sub formă de pelete de crustacee, adecvate pentru consumul uman | Toate |
| 0307 | Moluște, separate sau nu de cochilie, vii, proaspete, refrigerate, congelate, uscate, sărate sau în saramură; moluște afumate, separate sau nu de cochilie, atît fierte, cît și nefierte înainte sau în timpul afumării; făină, pudră și aglomerate sub formă de pelete de moluște, adecvate pentru consumul uman | Toate |
| 0308 | Nevertebrate acvatice, altele decît crustaceele și moluștele, vii, proaspete, refrigerate, congelate, uscate, sărate sau în saramură; nevertebrate acvatice afumate, altele decît crustaceele și moluștele, atît fierte, cît și nefierte înainte sau în timpul afumării; făină, pudră și aglomerate sub formă de pelete de nevertebrate acvatice, altele decît crustaceele și moluștele, adecvate pentru consumul uman | Toate |

**IV. Produse lactate; ouă de păsări; miere naturală; produse comestibile**

**de origine animală, nedenumite și necuprinse în altă parte**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 0401 | Lapte și smîntînă din lapte, neconcentrate, fără adaos de zahăr sau alți îndulcitori | Toate |
| 0402 | Lapte și smîntînă din lapte, concentrate sau cu adaos de zahăr sau alți îndulcitori | Toate |
| 0403 | Lapte acru, lapte și smîntînă covăsite, iaurt, chefir și alte sortimente de lapte și smîntînă fermentate sau acrite, chiar concentrate, sau cu adaos de zahăr ori alți îndulcitori, sau aromatizate, sau cu adaos de fructe ori cacao | Toate |
| 0404 | Zer, chiar concentrat ori cu adaos de zahăr sau de alți îndulcitori; produse obținute din compuși naturali ai laptelui, chiar cu adaos de zahăr sau alți îndulcitori, nedenumite și necuprinse în altă parte | Toate |
| 0405 | Unt și alte grăsimi care provin din lapte; pastă din lapte pentru tartine | Toate |
| 0406 | Brînză și caș | Toate |
| 0407 | Ouă de păsări, în coajă, proaspete, conservate sau fierte | Toate |
| 0408 | Ouă de păsări, fără coajă, și gălbenușuri, proaspete, uscate, fierte în apă sau în abur, turnate în formă, congelate sau altfel conservate, chiar cu adaos de zahăr sau de alți îndulcitori | Toate |
| 0409 00 00 | Miere naturală | Toate |
| 0410 00 00 | Produse comestibile de origine animală, nedenumite și necuprinse în altă parte | Toate |

**V. Alte produse de origine animală, nedenumite și necuprinse în altă parte**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 0502 10 00 | Păr de porc sau de mistreț și deșeuri din păr de porc sau de mistreț | Toate |
| 0504 00 00 | Intestine, vezici și stomacuri de animale, întregi sau bucăți, altele decît cele de pește, proaspete, refrigerate, congelate, sărate sau în saramură, uscate sau afumate | Toate |
| Ex  05 05 | Piei de păsări și alte părți de păsări, acoperite cu penele lor sau cu fulgii ori cu puful lor, pene și părți de pene (cu marginile fasonate sau nu), puf, brute sau simplu curățate, dezinfectate sau tratate în vederea conservării lor; pulbere și deșeuri de pene sau de părți de pene | Toate: include trofee de vînătoare de păsări, dar exclude penele decorative tratate, penele tratate purtate de călători pentru uz personal sau transporturi de pene tratate expediate unor persoane private în scopuri neindustriale |
| 0506 | Oase și coarne brute, degresate, prelucrate sumar (dar nedecupate în forme), tratate cu acid sau degelatinate; pulbere și deșeuri din acestea | Toate |
| 0507 | Fildeș, carapace de broască țestoasă, fanoane (inclusiv filamentele de fanoane) de balenă sau de alte mamifere marine, coarne, ramuri de coarne de cerb, copite, unghii, gheare și ciocuri, brute sau prelucrate sumar, dar nedecupate în forme; pulbere și deșeuri din aceste materiale | Toate |
| Ex 0508 00 00 | Corali și similare, brute sau prelucrate sumar, dar neprelucrate altfel; cochilii și carapace de moluște, de crustacee sau de echinoderme și oase de sepii, brute sau preparate sumar, dar nedecupate în forme, pulbere și deșeuri din acestea | Cochilii goale pentru uz alimentar și utilizare ca materii prime pentru glucozamină. În plus, sînt incluse cochiliile, inclusiv oasele de sepii, care conțin țesuturi moi și carne |
| 0510 00 00 | Chihlimbar cenușiu, castoreum, zibetă, mosc, cantaride, bilă, uscate sau neuscate; glande și alte substanțe de origine animală folosite la prepararea produselor farmaceutice, proaspete, refrigerate, congelate sau altfel conservate provizoriu | Toate |
| 05 11 | Produse de origine animală, nedenumite și neincluse în altă parte; animale moarte de la capitolele 1 sau 3, improprii alimentației umane | Toate |

**VI. Cereale**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 1001 | Grîu şi meslin | Numai în cazul în care sînt utilizate ca hrană pentru animale |
| Ex 1002 | Secară | Numai în cazul în care sînt utilizate ca hrană pentru animale |
| Ex 1003 | Orz | Numai în cazul în care sînt utilizate ca hrană pentru animale |
| Ex 1004 | Ovăz | Numai în cazul în care sînt utilizate ca hrană pentru animale |
| Ex 1005 | Porumb | Numai în cazul în care sînt utilizate ca hrană pentru animale |
| Ex 1007 | Sorg boabe | Numai în cazul în care sînt utilizate ca hrană pentru animale |
| Ex 1008 | Hrişcă, mei, seminţe de iarba-cănăraşului (*Phalaris canariensis*); alte cereale | Numai în cazul în care sînt utilizate ca hrană pentru animale |

**VII. Seminţe şi fructe oleaginoase; seminţe şi fructe diverse;**

**plante industriale sau medicinale; paie şi furaje**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 1213 00 00 | Paie și pleavă de cereale brute, chiar tocate, măcinate, presate sau aglomerate sub formă de pelete | Numai în cazul în care sînt utilizate ca hrană pentru animale sau în scop zootehnic |
| Ex 1214 | Gulii furajere, sfeclă furajeră, rădăcini furajere, fîn, lucernă, trifoi, sparcetă, varză furajeră, lupin, măzăriche și alte produse furajere similare, chiar aglomerate sub formă de pelete | Numai în cazul în care sînt utilizate ca hrană pentru animale |

**VIII. Grăsimi și uleiuri de origine animală sau vegetală și produse**

**ale disocierii acestora; grăsimi alimentare prelucrate;**

**ceară de origine animală sau vegetală**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 1501 | Grăsime de porc (inclusiv untură) și grăsime de pasăre, altele decît cele de la pozițiile 0209 sau 1503 | Toate |
| 1502 | Grăsimi de animale din speciile bovine, ovine sau caprine, altele decît cele de la poziția 1503 | Toate |
| 1503 00 | Stearină din untură, ulei de untură, oleostearină, oleomargarină și ulei de seu, neemulsionate, neamestecate și nici altfel preparate | Toate: grăsimi și uleiuri de origine animală |
| 1504 | Grăsimi și uleiuri și fracțiunile acestora, de pește sau de mamifere marine, chiar rafinate, dar nemodificate chimic | Toate |
| 1505 00 | Usuc și grăsimi derivate din acesta, inclusiv lanolina | Toate: grăsimi și uleiuri de origine animală |
| 1506 00 00 | Alte grăsimi și uleiuri de origine animală și fracțiunile acestora, chiar rafinate, dar nemodificate chimic | Toate |
| 1516 10 | Grăsimi și uleiuri de origine animală și fracțiunile acestora, hidrogenate parțial sau total, interesterificate, reesterificate sau elaidinizate, chiar rafinate, dar nepreparate altfel | Toate: grăsimi și uleiuri de origine animală |
| Ex  15 17 | Margarină, amestecuri sau preparate alimentare din grăsimi ori din uleiuri de origine animală sau vegetală sau din fracțiuni ale diferitor grăsimi ori uleiuri din prezentul capitol, altele decît grăsimile și uleiurile alimentare și fracțiunile acestora de la poziția 1516 | Care conțin numai grăsimi și uleiuri de origine animală |
| Ex 1518 00 91 | Grăsimi și uleiuri de origine animală sau vegetală și fracțiunile acestora, fierte, oxidate, deshidratate, sulfurate, suflate, polimerizate prin căldură în vacuum sau gaz inert sau altfel modificate chimic, cu excepția celor de la poziția 1516 | Numai grăsimi și uleiuri animale |
| Ex 1518 00 95 | Amestecuri și preparate nealimentare din grăsimi și uleiuri de origine animală sau din grăsimi și uleiuri de origine animală și vegetală și din fracțiunile acestora | Numai preparatele din grăsimi și uleiuri, din grăsimi topite și din derivatele acestora de origine animală |
| Ex 1518 00 99 | Altele | Numai în cazul în care conțin grăsime provenită de la animale |
| 1521 90 91 | Ceară de albine sau de alte insecte, chiar rafinată sau colorată brută | Toate, include ceara sub formă de fagure, ceara de albine brută pentru utilizări apicole sau tehnice |
| 1521 90 99 | Ceară de albine sau de alte insecte, chiar rafinată sau colorată, cu excepția celei brute | Toate, include ceara prelucrată sau rafinată, inclusiv albită sau colorată, pentru utilizări apicole sau tehnice |
| Ex 1522 00 | Degras; reziduuri provenite de la tratarea grăsimilor sau a cerii de origine animală sau vegetală | Numai de origine animală |

**IX. Preparate din carne, din pește sau din crustacee, din moluște**

**sau din alte nevertebrate acvatice**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 1601 00 | Cîrnați, cîrnăciori, salamuri și produse similare, din carne, din organe sau din sînge; preparate alimentare pe baza acestor produse | Toate, include carnea conservată sub diverse forme |
| 1602 | Alte preparate sau conserve din carne, din organe sau din sînge | Toate, include carnea conservată sub diverse forme |
| 1603 00 | Extracte și sucuri de carne, de pești sau de crustacee, de moluște sau de alte nevertebrate acvatice | Toate, include extracte de carne și concentrate de carne, include proteină din pește sub formă de gel, refrigerată sau congelată, include cartilaj de rechin |
| Ex  16 04 | Preparate sau conserve din pește; caviar și înlocuitorii acestuia preparați din icre de pește | Toate.  Pentru produsele compuse, a se vedea pct. 5 și 6 din prezentul Nomenclator |
| Ex  16 05 | Crustacee, moluște și alte nevertebrate acvatice, preparate sau conservate | Toate.  Pentru produsele compuse, a se vedea pct. 5și 6 din prezentul Nomenclator |

**X. Zaharuri şi produse zaharoase**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  17 02 | Alte zaharuri, inclusiv lactoza, maltoza, glucoza și fructoza (levuloza), chimic pure, în stare solidă; siropuri de zahăr la care nu s-au adăugat aromatizanți sau coloranți; înlocuitori de miere, chiar amestecați cu miere naturală | Numai de origine animală.  Pentru produsele compuse, a se vedea pct. 5 și 6 din prezentul Nomenclator |

**XI. Cacao şi preparate din cacao**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  18 06 | Ciocolată și alte preparate alimentare care conțin cacao | Care conțin produse de origine animală.  Pentru produsele compuse, a se vedea pct. 5 și 6 din prezentul Nomenclator |

**XII. Preparate pe bază de cereale, de făină, de amidon,**

**de fecule sau de lapte; produse de patiserie**

Acest capitol include produse compuse care conțin produse de origine animală prelucrate și preparate alimentare conținînd produse de origine animală neprelucrate.

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  19 01 | Extracte de malț; preparate alimentare din făină, crupe, griș, amidon, fecule sau extracte de malț, care nu conțin cacao sau care conțin cacao într-o proporție de sub 40% din greutate, calculată pe o bază complet degresată, nedenumite și necuprinse în altă parte; preparate alimentare din produsele de la pozițiile 0401 –0404, care nu conțin cacao sau care conțin cacao într-o proporție de sub 5% din greutate, calculată pe o bază complet degresată, nedenumite și necuprinse în altă parte | Care conțin produse de origine animală.  Pentru produsele compuse, a se vedea pct. 5 și 6 din prezentul Nomenclator |
| Ex 1902 11 00 | Paste alimentare nefierte, neumplute și nici altfel preparate, care conțin ouă | Care conțin produse de origine animală.  Pentru produsele compuse, a se vedea pct. 5 și 6 din prezentul Nomenclator |
| 1902 20 10 | Paste alimentare umplute (chiar fierte sau altfel preparate) care conțin pești, crustacee, moluște sau alte nevertebrate acvatice în proporție de peste 20% din greutate | Toate |
| 1902 20 30 | Paste alimentare umplute (chiar fierte sau altfel preparate) care conțin cîrnați, cîrnăciori și produse similare, carne și organe de orice fel, inclusiv grăsimi de orice natură sau origine într-o proporție de peste 20% din greutate | Toate |
| Ex 1902 20 91 | Paste alimentare fierte umplute | Care conțin produse de origine animală |
| Ex 1902 20 99 | Altele (alte paste făinoase umplute, nefierte) | Care conțin produse de origine animală |
| Ex 1902 30 | Alte paste alimentare decît pastele alimentare de la subpozițiile 1902 11 , 1902 19 și 1902 20 | Care conțin produse de origine animală |
| Ex 1902 40 | Cușcuș | Care conțin produse de origine animală |
| Ex 1904 10 10 | Alimente preparate obținute prin expandarea sau prăjirea porumbului | Numai cele care conțin produse de origine animală și sînt supuse controalelor veterinare în conformitate cu pct. 5 subpct. 3) din prezentul Nomenclator |
| Ex 1904 90 10 | Hrană preparată pe bază de orez | Care conțin produse de origine animală, de exemplu, sushi |
| Ex  19 05 | Produse de patiserie | Include acele preparate care conțin carne sau alte produse de origine animală.  Pentru produsele compuse, a se vedea pct. 5 și 6 din prezentul Nomenclator |

**XIII. Preparate alimentare diverse**

Acest capitol include preponderent produse compuse care conțin produse de origine animală prelucrate astfel cum este stabilit pentru produsele compuse în pct. 5 și 6 din prezentul Nomenclator și preparate alimentare conținînd produse de origine animală neprelucrate.

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 2103 90 90 | Preparate pentru sosuri şi sosuri preparate; condimente şi produse de asezonare, amestecate; făină şi pudră de muştar şi muştar preparat. Altele | Include acele preparate care conțin produse de origine animală, astfel cum este stabilit.  Pentru produsele compuse, la pct. 5 și 6 din prezentul Nomenclator |
| Ex  21 04 | Preparate pentru supe, ciorbe sau supe-cremă; supe, ciorbe sau supe-cremă preparate; preparate alimentare compuse omogenizate | Include preparatele care conțin produse de origine animală, inclusiv alimente pentru copii în recipiente cu un conținut de maximum 250 g.  Pentru produsele compuse, a se vedea pct. 5 și 6 din prezentul Nomenclator |
| Ex 2105 00 | Înghețate și alte produse similare sub formă de înghețată, comestibile, cu sau fără cacao | Include acele preparate care conțin lapte crud sau prelucrat |
| Ex 2106 10 | Concentrate de proteine și substanțe proteice texturate | Include acele preparate care conțin produse de origine animală, astfel cum este stabilit pentru produsele compuse la pct. 5 și 6 din prezentul Nomenclator |
| Ex 2106 90 92 | Preparate alimentare nedenumite și necuprinse în altă parte, care nu conţin grăsimi din lapte, zaharoză, izoglucoză, glucoză, amidon sau fecule ori conţin sub 1,5% grăsimi din lapte, sub 5% zaharoză sau izoglucoză, sub 5% glucoză, amidon sau fecule | Include preparate alimentare care conțin produse de origine animală.  Pentru produsele compuse, a se vedea pct. 5 și 6 din prezentul Nomenclator |
| Ex 2106 90 98 | Alte preparate alimentare nedenumite și necuprinse în altă parte | Include preparate alimentare care conțin produse de origine animală.  Pentru produsele compuse, a se vedea pct. 5 și 6 din prezentul Nomenclator |

**XIV. Reziduuri şi deşeuri ale industriei alimentare;**

**alimente preparate pentru animale**

Mărfurile de la pozițiile tarifare 2302–2308 vor fi supuse controlului sanitar-veterinar la import în baza certificatelor ce confirmă calitatea lor, fără prezentarea certificatului sanitar-veterinar.

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 2301 | Făină, pudră și aglomerate sub formă de pelete din carne, organe, pește sau crustacee, din moluște sau din alte nevertebrate acvatice, improprii alimentației umane; jumări | Toate, include proteine animale prelucrate care nu sînt destinate consumului uman, făină de carne care nu este destinată consumului uman și jumări, chiar pentru consumul uman sau nu |
| Ex 2302 | Tărîțe, spărturi şi alte reziduuri, chiar aglomerate sub formă de pelete, provenite din măcinarea, presarea, cernerea sau din alte procedee de prelucrare a cerealelor ori a leguminoaselor | Numai în cazul în care sînt utilizate ca hrană pentru animale |
| Ex 2303 | Reziduuri rezultate din fabricarea amidonului și reziduuri similare, pulpa de sfeclă de zahăr, resturi rezultate din prelucrarea trestiei de zahăr și alte deșeuri rezultate din fabricarea zahărului, depuneri și deșeuri rezultate din fabricarea berii sau din distilare, chiar aglomerate sub formă de pelete | Numai în cazul în care sînt utilizate ca hrană pentru animale |
| Ex 2304 | Turte și alte reziduuri solide, chiar măcinate sau aglomerate sub formă de pelete, rezultate din extracția uleiului de soia | Numai în cazul în care sînt utilizate ca hrană pentru animale |
| Ex 2305 | Turte şi alte reziduuri solide, chiar măcinate sau aglomerate sub formă de pelete, rezultate din extracția uleiului de arahide | Numai în cazul în care sînt utilizate ca hrană pentru animale |
| Ex 2306 | Turte şi alte reziduuri solide, chiar măcinate sau aglomerate sub formă de pelete, rezultate din extracția grăsimilor sau uleiurilor vegetale, altele decît cele de la pozițiile 2304 sau 2305 | Numai în cazul în care sînt utilizate ca hrană pentru animale |
| Ex 2308 | Materiale vegetale şi deşeuri vegetale, reziduuri şi subproduse vegetale, chiar aglomerate sub formă de pelete, de tipul celor folosite în hrana animalelor, nedenumite şi necuprinse în altă parte | Numai în cazul în care sînt utilizate ca hrană pentru animale |
| 23 09 | Preparate de tipul celor folosite pentru hrana animalelor | Toate |

**XV. Produse farmaceutice**

Mărfurile de la pozițiile tarifare 300230000, 3003 și 3004 vor fi supuse controlului sanitar-veterinar la import în baza certificatelor ce confirmă calitatea lor, fără prezentarea certificatului sanitar-veterinar.

|  |  |  |
| --- | --- | --- |
| **Cod NC** | **Descriere** | **Calificare și explicație** |
| 3001 20 90 | Extracte de glande, de alte organe sau din secrețiile acestora de altă origine decît umană | Toate, include un produs care acționează ca un înlocuitor pentru colostrul matern și este utilizat la hrănirea vițeilor |
| Ex 3001 90 91 | Substanțe de origine animală preparate pentru utilizări terapeutice sau profilactice: heparină și sărurile acesteia | Toate produsele de origine animală destinate prelucrării ulterioare |
| 3001 90 98 | Alte substanțe în afară de heparină, de origine animală, preparate pentru utilizări terapeutice sau profilactice, nedenumite și necuprinse în altă parte | Toate |
| Ex 3002 10 10 | Antiseruri, chiar modificate sau obținute pe cale biotehnologică | Numai antiseruri de origine animală |
| Ex 3002 10 91 | Hemoglobină, globuline din sînge și serumglobuline, chiar modificate sau obținute pe cale biotehnologică | Numai material provenit de la animale |
| Ex 3002 10 99 | Alte fracțiuni ale sîngelui, produse imunologice, chiar modificate sau obținute pe cale biotehnologică | Numai material provenit de la animale |
| 3002 30 000 | Vaccinuri pentru medicina veterinară | Toate |
| 3002 90 30 | Sînge animal preparat pentru utilizări terapeutice, profilactice sau de diagnosticare | Toate |
| Ex 3002 90 50 | Culturi de microorganisme | Agenți patogeni și culturi de agenți patogeni |
| Ex 3002 90 90 | Altele | Agenți patogeni și culturi de agenți patogeni |
| Ex 3003 | Medicamente (cu excepția produselor de la pozițiile 3002, 3005 sau 3006) constituite din produse amestecate între ele, preparate pentru utilizări terapeutice sau profilactice, dar neprezentate sub formă de doze, nici condiționate pentru vînzarea cu amănuntul | Numai medicamente folosite în medicina veterinară |
| Ex 3004 | Medicamente (cu excepția produselor de la pozițiile 3002, 3005 sau 3006) constituite din produse amestecate sau neamestecate, preparate în scopuri terapeutice sau profilactice, prezentate sub formă de doze (inclusiv cele prezentate în formă de sistem terapeutic transdermic) sau condiţionate pentru vînzarea cu amănuntul | Numai medicamente folosite în medicina veterinară |

**XVI. Îngrăşăminte**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 3101 00 00 | Îngrășăminte de origine animală sau vegetală, chiar amestecate între ele sau tratate chimic; îngrășăminte obținute prin amestecarea sau tratarea chimică a produselor de origine animală ori vegetală | Numai produse provenite de la animale sub o formă neamestecată.  Include guano, cu excepția guano mineralizat.  Include gunoiul de grajd amestecat cu proteine animale prelucrate, dacă este utilizat ca îngrășămînt, dar nu include amestecurile de gunoi de grajd cu substanțe chimice, utilizate ca îngrășăminte (a se vedea poziția 3105, care include numai îngrășăminte minerale sau chimice) |

**XVII. Substanţe albuminoide; amidonuri modificate; cleiuri; enzime**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  35 01 | Cazeină, cazeinați și alți derivați ai cazeinei; cleiuri de cazeină | Cazeină pentru consum uman, pentru hrana animalelor sau pentru utilizări tehnice |
| Ex  35 02 | Albuminele (inclusiv concentratele care conțin două sau mai multe proteine din zer, care conțin proteine din zer peste 80% din greutatea substanței uscate), albuminați și alți derivați din albumine | Include produse derivate din ouă și produse derivate din lapte, destinate sau nedestinate consumului uman (inclusiv pentru hrana animalelor) |
| 3503 00 | Gelatine (inclusiv cele prezentate în foi de formă pătrată sau dreptunghiulară, chiar prelucrate la suprafață sau colorate) și derivații lor; clei de pește (ihtiocol); alte cleiuri de origine animală, cu excepția cleiurilor de cazeină de la poziția 3501 | Include gelatină pentru consum uman și pentru industria alimentară.  Gelatina clasificată la poziția 3913 (proteine întărite) și la poziția 9602 (gelatină neîntărită prelucrată și articole din gelatină neîntărită), de exemplu capsule goale, dacă nu sînt destinate alimentației umane sau animale, sînt excluse de la controalele veterinare |
| Ex 3504 00 | Peptone și derivații lor; alte substanțe proteice și derivații lor, nedenumite și necuprinse în altă parte; pulbere de piele, tratată sau nu cu crom | Include colagen și proteine hidrolizate pentru consum uman și pentru industria alimentară.  Include produse de colagen pe bază de proteine derivate din piei netăbăcite, piei tăbăcite și tendoane de animale, inclusiv oase în cazul porcinelor, păsărilor de curte și peștilor.  Include proteine hidrolizate constituite din polipeptide, peptide sau aminoacizi și combinații ale acestora, obținute prin hidroliza subproduselor animale. Acestea sînt excluse de la controalele veterinare în cazul în care sînt utilizate ca aditivi în produse alimentare (poziția 2106).  Include toate subprodusele din lapte pentru consumul uman în cazul în care acestea nu sînt incluse la poziția 0404. |
| Ex 3507 10 00 | Cheagul și concentratele sale | Cheagul și concentratele sale pentru consumul uman, provenind exclusiv de la produse de origine animală. |
| Ex 3507 90 90 | Alte enzime decît cheagul și concentratele sale sau lipoproteinlipaza, sau Aspergillus alkalin proteaza | Numai dacă sînt de origine animală și se utilizează în industria alimentară, de exemplu pepsina sau enzimele cu 45% lactoză |

**XVIII. Produse diverse ale industriei chimice**

Mărfurile din prezentul capitol vor fi supuse controlului sanitar-veterinar la import în baza certificatelor ce confirmă calitatea lor, fără prezentarea certificatului sanitar-veterinar.

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 3808 | Insecticide, rodenticide, fungicide, erbicide, inhibitori de germinare și regulatori de creștere pentru plante, dezinfectanți și produse similare, prezentate în forme sau ambalaje pentru vînzarea cu amănuntul sau ca preparate ori ca articole (de exemplu panglici, meșe și lumînări cu sulf și hîrtie specială contra muștelor) | Vor fi supuse controlului numai în cazul în care vor fi de uz veterinar sau zoologic |
| Ex 3821 00 000 | Medii de cultură preparate pentru dezvoltarea și păstrarea microorganismelor (inclusiv viruși și microorganisme similare) sau celulelor umane, de plante sau de animale | Provenind numai din produse de origine animală |
| Ex 3822 00 00 | Reactivi de diagnostic sau de laborator pe orice fel de suport și reactivi de diagnostic sau de laborator preparați, chiar prezentați pe un suport, alții decît cei de la pozițiile 3002 sau 3006; materiale de referință certificate | Provenind numai din produse de origine animală, cu excepția dispozitivelor medicale sau a dispozitivelor medicale pentru diagnostic *in vitro* |

**XIX. Piei brute (altele decît pieile cu blană) şi piei finite**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  41 01 | Piei brute de bovine (inclusiv de bivoli) sau de ecvidee (proaspete sau sărate, uscate, cenușărite, piclate sau altfel conservate, dar netăbăcite, nepergamentate sau altfel preparate), chiar epilate sau șpăltuite | Controalele veterinare se aplică numai în cazul pieilor proaspete, refrigerate sau tratate, inclusiv în cazul celor uscate, sărate uscat, sărate umed sau conservate printr-un alt procedeu decît tăbăcirea sau un procedeu echivalent |
| Ex  41 02 | Piei brute de ovine (proaspete sau sărate, uscate, cenușărite, piclate sau altfel conservate, dar netăbăcite, nepergamentate sau altfel preparate), chiar epilate sau șpăltuite | Controalele veterinare se aplică numai în cazul pieilor proaspete, refrigerate sau tratate, inclusiv în cazul celor uscate, sărate uscat, sărate umed sau conservate printr-un alt procedeu decît tăbăcirea sau un procedeu echivalent |
| Ex  41 03 | Alte piei brute (proaspete sau sărate, uscate, cenușărite, piclate sau altfel conservate, dar netăbăcite, nepergamentate sau altfel preparate), chiar epilate sau șpăltuite | Controalele veterinare se aplică numai în cazul pieilor proaspete, refrigerate sau tratate, inclusiv în cazul celor uscate, sărate uscat, sărate umed sau conservate printr-un alt procedeu decît tăbăcirea sau un procedeu echivalent |

**XX. Obiecte din piele; articole de curelărie sau de şelărie; articole de voiaj,**

**genți de mînă şi articole similare; articole din intestine de animale**

**(altele decît cele de la viermii de mătase)**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 4206 00 00 | Articole din intestine de animale (altele decît cele de la viermii de mătase), din bășici, din vezici sau din tendoane | Include materialele pentru fabricarea produselor de mestecat pentru cîini |

**XXI. Blănuri şi blănuri artificiale; articole din acestea**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex  43 01 | Blănuri brute (inclusiv capete, cozi, labe și alte părți utilizabile în blănărie), altele decît pieile brute și pieile tăbăcite de la poziția 4101, 4102 sau 4103 | Toate |

**XXII. Lînă, păr fin sau grosier de animale; fire şi ţesături din păr de cal**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 51 01 | Lînă necardată sau nepieptănată | Lînă netratată |
| Ex  51 02 | Păr fin sau grosier de animale, necardat sau nepieptănat | Păr netratat, inclusiv păr grosier de pe părțile laterale ale bovinelor sau cabalinelor |
| Ex  51 03 | Deșeuri de lînă sau de păr fin ori grosier de animale, inclusiv deșeuri de fire, cu excepția destrămăturii | Lînă sau păr netratate |

**XXIII. Pene şi puf prelucrate şi articole din pene sau din puf;**

**flori artificiale; articole din păr uman**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 6701 00 00 | Piei și alte părți ale păsărilor, acoperite cu pene sau cu puf, pene, părți de pene, puf și articole din aceste materiale (altele decît produsele de la poziția 0505 și decît tijele penelor, prelucrate) | Numai piei și alte părți ale păsărilor, acoperite cu pene sau cu puf, pene și puf, pene și părți de pene care au fost supuse unui tratament, altul decît un tratament simplu de curățare, dezinfecție sau conservare.  Articole din piei, pene sau puf și părți de pene neprelucrate sau doar curățate; de exemplu pene ale căror tije au fost armate sau legate pentru utilizare ca, de exemplu, suporturi pentru pălării și, de asemenea, pene compuse asamblate din elemente diferite, garnituri din pene sau puf, de exemplu pentru pălării, boa, gulere, cu excepția penelor decorative tratate, a penelor tratate purtate de călători pentru uz personal sau a penelor tratate expediate unor persoane private în scopuri neindustriale |

**XXIV. Jucării, jocuri, articole pentru divertisment sau pentru sport;**

**părţi şi accesorii ale acestora**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 9508 10 00 | Circuri ambulante și menajerii ambulante | Numai cu animale vii |
| Ex 9508 90 00 | Altele: atracții pentru bîlciuri, teatre ambulante | Numai cu animale vii |

**XXV. Obiecte de artă, obiecte de colecţie şi antichităţi**

|  |  |  |
| --- | --- | --- |
| **Cod NC** | **Descriere** | **Calificare și explicație** |
| Ex 9705 00 00 | Colecții și specimene pentru colecții de zoologie, de botanică, de mineralogie, de anatomie sau care prezintă un interes istoric, arheologic, paleontologic, etnografic sau numismatic | Numai produse provenite de la animale.  Sînt excluse trofeele de vînătoare de la mamifere copitate sau păsări, care au suferit un tratament taxidermic complet, ce le asigură conservarea la temperaturile ambiante, precum și trofeele de vînătoare de la alte specii decît mamiferele copitate și păsările (tratate sau netratate) |

Anexa nr. 2

la Nomenclatorul mărfurilor

supuse controlului sanitar-veterinar

**LISTA**

**de produse și alimente compuse care nu se supun controalelor veterinare,**

**în conformitate cu pct. 6 subpct. 2) din prezentul Nomenclator**

Prezenta listă enumeră produsele și alimentele compuse, în conformitate cu Nomenclatura combinată a mărfurilor, aprobată prin Legea nr. 172/2014 (în continuare – *NC*), care nu trebuie supuse controalelor veterinare la punctele de control la frontieră.

Dacă se folosește un cod din patru cifre, cu excepția cazului în care se prevede altfel, toate produsele și alimentele compuse prefixate cu sau vizate de aceste patru cifre nu trebuie supuse controalelor veterinare la punctele de control la frontieră.

În cazul în care numai anumite produse corespunzătoare unui cod de patru, șase sau opt cifre conțin produse de origine animală și nu există nicio subdiviziune specifică a acestui cod în NC, se adaugă „**ex”** în fața codului [de exemplu, **ex 2001 90 65:** produsele descrise în coloana 2 nu trebuie supuse controalelor veterinare].

**Coloana 2 – Explicație**

Această coloană furnizează detalii cu privire la produsele și alimentele compuse care fac obiectul derogării de la controalele veterinare la punctele de inspecție la frontieră. Atunci cînd este necesar, medicii veterinari oficiali de la punctele de inspecție la frontieră trebuie să evalueze ingredientele unui produs sau ale unui aliment compus și să precizeze dacă produsul de origine animală conținut în produsul sau alimentul compus este suficient de prelucrat, astfel încît să nu mai necesite efectuarea controalelor veterinare.

|  |  |
| --- | --- |
| **Coduri NC** | **Explicații** |
| 1704 , 1806 20, 1806 31, 1806 32, 1806 90 11, 1806 90 19, 1806 90 31, 1806 90 39, 1806 90 50 | Produse de cofetărie (inclusiv dulciuri) și ciocolată care conțin mai puțin de 50% produse lactate și produse din ouă prelucrate în conformitate cu pct. 6 subpct. 1) din prezentul Nomenclator |
| 1902 19, 1902 30, 1902 40 | Paste făinoase și fidea care nu sînt amestecate sau umplute cu produse din carne prelucrate; care conțin mai puțin de 50% produse lactate și produse din ouă prelucrate în conformitate cu pct. 6 subpct. 1) din prezentul Nomenclator |
| 1905 10, 1905 20, 1905 31, 1905 32, 1905 40, 1905 40 10, 1905 90 10, 1905 90 20, 1905 90 30, 1905 90 45,  1905 90 55, 1905 90 60, ex 1905 90 90 | Pîine, produse de patiserie, biscuiți; vafe și alveole, pesmeți, pîine prăjită și produse similare prăjite; care conțin mai puțin de 20% produse lactate și produse din ouă prelucrate în conformitate cu pct. 6 subpct. 1) din prezentul Nomenclator.  1905 90 include numai produse uscate și fărîmicioase |
| ex 2001 90 65, ex 2005 70 00,  ex  16 04 | Măsline umplute cu pește în proporție de sub 20%  Măsline umplute cu pește în proporție de peste 20% |
| ex 2104 10 și ex 2104 20 | Supe, ciorbe și arome ambalate pentru consumatorul final, care conțin mai puțin de 50% ulei de pește, făină de pește sau extracte de pește prelucrate în conformitate cu pct. 6 subpct. 1) din prezentul Nomenclator |
| ex 2106 10, ex 2106 90 | Suplimente alimentare ambalate pentru consumatorul final, care conțin cantități mici (în total mai puțin de 20%) de produse prelucrate de origine animală (inclusiv glucozamină, condroitină și/sau chitosan), altele decît produsele din carne |